AQShning Ford Motor Co. avtomobilsozlik kompaniyasi bosh ijrochi direktori Jim Xakett oktyabrda iste’foga ketadigan bo‘ldi. Xakett bu lavozimni 3 yilga yaqin egallagan. Foto: Getty Images Kompaniya xabarida aytilishicha, Xakett 2021 yil mart oyi oxirigacha kompaniyada “maxsus maslahatchi” sifatida qoladi. Kompaniyaning yangi rahbari va prezidenti etib bosh operatsion direktor Jim Farli tayinlandi. U yangi lavozimni 1 oktyabrdan boshlab egallaydi. Farli Ford’ga Toyota’dan 2007 yilda o‘tgan. U, shuningdek, kompaniya direktorlar kengashi tarkibiga kiritiladi. Farli kompaniya kasodga uchrash yoqasida qolgan 2008-2009 yillardagi jahon moliyaviy inqirozi vaqtidan keyin Ford’ning to‘rtinchi rahbari bo‘ladi.